Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 3/1999. (I. 29.) PM rendelet — ez utóbbi azzal, hogy más jogszabály rendelkezéseit átvette — alkotmányos jogokkal
Paragraph Index: 675

3/1999. (I. 29.) PM rendelet — ez utóbbi azzal, hogy más jogszabály rendelkezéseit átvette — alkotmányos jogokkal kapcsolatos visszásságot eredményezett. Sérelmezték azt is, hogy az Országgyűlés a szóban forgó törvényt a jelen lévő képviselők egyszerű többségének szavazatával fogadta el oly módon, hogy a törvény magában foglal kétharmados többséggel elfogadott szabályokat is. A panasz előterjesztői az Alkotmány egyes rendelkezéseinek Alkotmánybíróság általi értelmezésére vonatkozó indítvány előterjesztését is kérték az országgyűlési biztostól. Figyelemmel arra, hogy az alkotmányos jogok sérelmének közvetlen veszélye is megalapozhatja a visszásságot, az ügyben az országgyűlési biztos vizsgálatot rendelt el. Az országgyűlési biztos rámutatott, hogy nincs hatásköre arra, hogy az Országgyűlés jogszabály-alkotási eljárását vizsgálja. Erre az Alkotmánybíróság jogosult. Ezért a beadvány azon részére, mely arra vonatkozott, hogy az Országgyűlés az APEH törvényt a jelen lévő képviselők egyszerű többségének szavazatával fogadta el, vizsgálata nem terjedt ki. Azt — a vizsgálati jelentés tájékoztatás céljából való megküldésével egyidejűleg — áttette az eljárásra hatáskörrel rendelkező Alkotmánybírósághoz. Az országgyűlési biztos első lépésként azt vizsgálta, hogy a szóban forgó törvény biztosít-e elegendő garanciát a bűnüldözési és az adóigazgatási feladatokat ellátó szervezeti egység elválasztásához. Megállapította, hogy nem alkotmányos emberi joggal összefüggő kérdés az, hogy a parlament létrehozott egy új szervezetet, melynek meghatározta alapvető feladatát is. Ezen túl a törvény a Kormányra ruházta a Hivatal adóztatási feladatainak és szervezetének

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes